Kommissionens forordning (EF) nr. 694/2002

af 23. april 2002

om ændring af forordning (EF) nr. 2805/95 om fastsættelse af eksportrestitutioner for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2585/2001(2), særlig artikel 63 og 64, og

ud fra følgende betragtninger:

(1) I artikel 63 i forordning (EF) nr. 1493/1999 er det fastsat, at for at muliggøre udførslen af de produkter, der er omhandlet i artikel 1, stk. 2, litra a) og b), i nævnte forordning, inden for de grænser, der følger af de i henhold til traktatens artikel 300 indgåede aftaler, og på grundlag af de priser, der i den internationale handel gælder for disse produkter, kan forskellen mellem disse priser og priserne inden for Fællesskabet om nødvendigt udlignes ved en eksportrestitution.

(2) Ifølge artikel 64, stk. 3, i forordning (EF) nr. 1493/1999 fastsættes restitutionerne under hensyn til situationen og den forventede udvikling af:

- priserne for de pågældende produkter og de disponible mængder på Fællesskabets marked

- priserne for disse produkter i den internationale handel.

(3) Der bør også tages hensyn til de øvrige kriterier og mål i artikel 64, stk. 3, i forordning (EF) nr. 1493/1999. Der bør især tages hensyn til de begrænsninger, der følger af aftalerne i henhold til traktatens artikel 300, og navnlig aftalerne som led i de multilaterale handelsforhandlinger i Uruguay-rundens regi.

(4) Ved anvendelsen af nævnte bestemmelser i den nuværende markedssituation bør restitutionerne fastsættes som vist i bilaget til denne forordning, og Kommissionens forordning (EF) nr. 2805/95(3), senest ændret ved forordning (EF) nr. 2454/2001(4), bør ændres, og det bør fastsættes, at denne ændring finder anvendelse straks.

(5) Forvaltningskomitéen for Vin har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Bilaget til forordning (EF) nr. 2805/95 affattes som angivet i bilaget til nærværende forordning.

Artikel 2

Denne forordning træder i kraft den 24. april 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. april 2002.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 345 af 29.12.2001, s. 10.

(3) EFT L 291 af 6.12.1995, s. 10.

(4) EFT L 329 af 14.12.2001, s. 63.

BILAG

til Kommissionens forordning af 23. april 2002 om ændring af forordning (EF) nr. 2805/95 om fastsættelse af eksportrestitutioner for vin

>TABELPOSITION>

NB:

Produktkoderne samt koderne for bestemmelsessteder i serie "A" er fastsat i Kommissionens ændrede forordning (EØF) nr. 3846/87 (EFT L 366 af 24.12.1987, s. 1).

De numeriske koder for bestemmelsessteder er fastsat i Kommissionens forordning (EF) nr. 2020/2001 (EFT L 273 af 16.10.2000, s. 6).

De øvrige bestemmelsessteder er fastsat som følger:

W01 Libyen, Nigeria, Cameroun, Gabon, Saudi-Arabien, De Forenede Arabiske Emirater, Indien, Thailand, Vietnam, Indonesien, Malaysia, Brunei, Singapore, Filippinerne, Kina, SAR Hongkong, Sydkorea, Japan, Taiwan, Ækvatorialguinea.

W02 alle lande i Afrika, med undtagelse af: Algeriet, Marokko, Tunesien, Sydafrika.

W03 alle destinationer, med undtagelse af: Afrika, Amerika, Australien, Bosnien-Hercegovina, Kroatien, Cypern, Israel, Forbundsrepublikken Jugoslavien (Serbien og Montenegro), Slovenien, Schweiz, Den Tidligere Jugoslaviske Republik, Makedonien, Tyrkiet, Ungarn, Bulgarien, Rumænien.